(Aangestuur vanaf Potgietersrus)
Potgietersrus of Mokopane (voorheen Vredenburg, Pieter Potgietersrus en Potgietersrust ) is 'n dorp in die Limpopoprovinsie van Suid-Afrika. Die dorp is oorspronklik deur die Voortrekkers gestig en genoem na die Voortrekkerleier Piet Potgieter. Die naam is in 2003 na Mokopane verander, na die kaptein wat Piet Potgieter vermoor het. Dit is die tuiste van Noord-Ndebelesprekende stamme, asook Engels-, Afrikaans-, Noord-Sotho- en Tsonga-sprekendes.
Mokopane se ligging in Limpopo
Koördinate: 24°11′S 29°01′O﻿ / ﻿24.183°S 29.017°O﻿ / -24.183; 29.017Koördinate: 24°11′S 29°01′O﻿ / ﻿24.183°S 29.017°O﻿ / -24.183; 29.017
Rdl. Tlhalefi Mashamaite (ANC)
75,13 km² (29 vk m)
1 130 m (3 707 vt)
401/km² (1 038,6/myl2)
Daar is vyf koninkryke in die omgewing: Kekana (Moshate), Langa (Mapela), Gegana (Mshade), Lebelo (Garasvlei) en Langa (Bakenburg). Die stad se naam sou eers na Mngombane verander word omdat dit die oorspronklike koning se naam was (en nie Mokopane nie).
Die stad is net twee uur se ry van Gauteng af en is dus die perfekte oornagplek vir reisigers op pad na Botswana, Zimbabwe en die Krugerwildtuin. Die gebied is tipies bosveld met baie akasiabome en aalwyne, wat in Junie en Julie op hulle mooiste is.
Die Makapansgat is sowat 25 km noordoos van Mokopane.
Mokopane is een van Suid-Afrika se rykste landbougebiede en produseer koring, tabak, katoen, vleis, mielies, grondbone en sitrusvrugte. Die Zebediela-sitruslandgoed, 55 km na die suidooste, is een van die grootste sitrusplase in die Suidelike Halfrond.
Die gebied is ook ryk aan minerale, met die ontginning van platinum, diamante en graniet as hoofbedrywighede.
Gereformeerde kerk Potgietersrus
Gereformeerde kerk Potgietersrus-Wes
↑ 1,0 1,1 1,2 1,3 "Hoofplek Mokopane". Sensus 2011.
↑ "Dictionary of Southern African Place Names (Public Domain)". Raad vir Geesteswetenskaplike Navorsing. p. 373.
Wikimedia Commons het meer media in die kategorie Mokopane.
Ontsluit van "https://af.wikipedia.org/w/index.php?title=Mokopane&oldid=1889056"
Last edited on 17 Januarie 2019, at 12:15